
16   DR.30.11.2015 

 

 
 

kos menaik taraf dan membaik pulih, dan 10 peratus sahaja merupakan pulangan kepada 
pemegang saham.  

Untuk makluman Ahli Yang Berhormat, jumlah keuntungan selepas cukai PLUS 
Expressway Berhad bagi tahun kewangan berakhir 31 Disember 2014 ialah sebanyak 
RM8.4 juta iaitu mengambil kira PLUS Expressway Berhad sebagai entiti korporat tunggal 
yang mengendalikan lapan buah lebuh raya selepas penstrukturan semula PLUS mulai 
bulan November 2011.  

Sekian, terima kasih Tuan Yang di-Pertua.  

Datuk Mohd. Idris bin Jusi [Batu Pahat]: Terima kasih Tuan Yang di-Pertua dan 
Yang Berhormat Timbalan Menteri. Saya ingin bertanya beberapa soalan tetapi saya ingin 
meletakkannya dalam perspektif waktu, dahulu, kini dan masa depan tentang isu tol ini 
yang saya fikir sangat rapat dengan kehidupan dan juga penderitaan rakyat.  

Dalam masa pengenalan projek penswastaan atau program penswastaan tahun 
1980-an dulu, jaminan kerajaan ataupun rasional penswastaan itu ialah ia mengurangkan 
beban kerajaan dan daripada perspektif rakyat, ia mensejahterakan rakyat. Kini kita lihat ia 
tidak mengurangkan beban kerajaan oleh kerana perjanjian yang berat sebelah dan juga 
compensation yang terpaksa dibayar oleh kerajaan kepada pemegang konsesi.  

Apa yang kita nak tanyakan Tuan Yang di-Pertua ialah apa susah sangat untuk 
nak review perjanjian yang berat sebelah dan apakah tindakan kerajaan untuk melihat 
perjanjian-perjanjian yang berat sebelah ini direview dengan baik supaya akhirnya tujuan 
asal penswastaan iaitu untuk meringankan beban kerajaan dan untuk memberikan 
kemudahan kepada rakyat itu dapat dicapai dengan tepat. Kita lihat sekarang jalan raya ini 
bukan sahaja membebankan kerajaan tetapi juga membebankan rakyat dari segi kos 
bayaran yang kena bayar yang sentiasa bertambah. Selepas itu, kita tengok pula seperti 
yang disebut oleh rakan-rakan sebelum ini... 

Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat Batu Pahat, ini bukan perbahasan.  

Datuk Mohd. Idris bin Jusi [Batu Pahat]: Saya hendak soalan dalam perspektif 
Tuan Yang di-Pertua, supaya jawapannya tepat.  

Timbalan Yang di-Pertua [Datuk Haji Ismail bin Haji Mohamed Said]: Soalan 
ringkas dan padat.  

Datuk Mohd. Idris bin Jusi [Batu Pahat]: Ya, saya ringkaskan, insya-Allah. 
Supaya... 

Timbalan Yang di-Pertua [Datuk Haji Ismail bin Haji Mohamed Said]: Cukuplah 
Yang Berhormat.  

Datuk Mohd. Idris bin Jusi [Batu Pahat]: Saya nak rumuskan Tuan Yang di-
Pertua.  

Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat Timbalan Menteri dah faham ini.  

Datuk Mohd. Idris bin Jusi [Batu Pahat]: Saya nak sebutkan tadi supaya rakyat 
bukan sahaja mendapat faedah tetapi tidak dibebankan pula. Terima kasih Tuan Yang di-
Pertua.  

Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat sekalian, sila baca peraturan mesyuarat ya, Yang Berhormat. Macam mana nak 
tanya soalan, macam mana soalan hendak dikemukakan, berapa soalan yang boleh 
dibenarkan, tidak boleh menjadikan helah untuk berucap, berbahas untuk bertanya soalan. 
Sila Yang Berhormat Timbalan Menteri.  

Datuk Rosnah binti Haji Abd. Rashid Shirlin: Terima kasih Tuan Yang di-Pertua, 
terima kasih juga kepada Yang Berhormat Batu Pahat atas soalan yang dikemukakan.  



kos menaik taraf dan membaik pulih, dan 10 peratus sahaja merupakan pulangan kepada pemegang saham. Untuk makluman Ahli Yang Berhormat, jumlah keuntungan selepas cukai PLUS Expressway Berhad bagi tahun kewangan berakhir 31 Disember 2014 ialah sebanyak RM8.4 juta iaitu mengambil kira PLUS Expressway Berhad sebagai entiti korporat tunggal yang mengendalikan lapan buah lebuh raya selepas penstrukturan semula PLUS mulai bulan November 2011. Sekian, terima kasih Tuan Yang di-Pertua. Datuk Mohd. Idris bin Jusi [Batu Pahat]: Terima kasih Tuan Yang di-Pertua dan Yang Berhormat Timbalan Menteri. Saya ingin bertanya beberapa soalan tetapi saya ingin meletakkannya dalam perspektif waktu, dahulu, kini dan masa depan tentang isu tol ini yang saya fikir sangat rapat dengan kehidupan dan juga penderitaan rakyat. Dalam masa pengenalan projek penswastaan atau program penswastaan tahun 1980-an dulu, jaminan kerajaan ataupun rasional penswastaan itu ialah ia mengurangkan beban kerajaan dan daripada perspektif rakyat, ia mensejahterakan rakyat. Kini kita lihat ia tidak mengurangkan beban kerajaan oleh kerana perjanjian yang berat sebelah dan juga compensation yang terpaksa dibayar oleh kerajaan kepada pemegang konsesi. Apa yang kita nak tanyakan Tuan Yang di-Pertua ialah apa susah sangat untuk nak review perjanjian yang berat sebelah dan apakah tindakan kerajaan untuk melihat perjanjian-perjanjian yang berat sebelah ini direview dengan baik supaya akhirnya tujuan asal penswastaan iaitu untuk meringankan beban kerajaan dan untuk memberikan kemudahan kepada rakyat itu dapat dicapai dengan tepat. Kita lihat sekarang jalan raya ini bukan sahaja membebankan kerajaan tetapi juga membebankan rakyat dari segi kos bayaran yang kena bayar yang sentiasa bertambah. Selepas itu, kita tengok pula seperti yang disebut oleh rakan-rakan sebelum ini... Timbalan Yang di-Pertua [Datuk Haji Ismail bin Haji Mohamed Said]: Yang Berhormat Batu Pahat, ini bukan perbahasan. Datuk Mohd. Idris bin Jusi [Batu Pahat]: Saya hendak soalan dalam perspektif Tuan Yang di-Pertua, supaya jawapannya tepat. Timbalan Yang di-Pertua [Datuk Haji Ismail bin Haji Mohamed Said]: Soalan ringkas dan padat. Datuk Mohd. Idris bin Jusi [Batu Pahat]: Ya, saya ringkaskan, insya-Allah. Supaya... Timbalan Yang di-Pertua [Datuk Haji Ismail bin Haji Mohamed Said]: Cukuplah Yang Berhormat. Datuk Mohd. Idris bin Jusi [Batu Pahat]: Saya nak rumuskan Tuan Yang di- Pertua. Timbalan Yang di-Pertua [Datuk Haji Ismail bin Haji Mohamed Said]: Yang Berhormat Timbalan Menteri dah faham ini. Datuk Mohd. Idris bin Jusi [Batu Pahat]: Saya nak sebutkan tadi supaya rakyat bukan sahaja mendapat faedah tetapi tidak dibebankan pula. Terima kasih Tuan Yang di- Pertua. Timbalan Yang di-Pertua [Datuk Haji Ismail bin Haji Mohamed Said]: Yang Berhormat sekalian, sila baca peraturan mesyuarat ya, Yang Berhormat. Macam mana nak tanya soalan, macam mana soalan hendak dikemukakan, berapa soalan yang boleh dibenarkan, tidak boleh menjadikan helah untuk berucap, berbahas untuk bertanya soalan. Sila Yang Berhormat Timbalan Menteri. Datuk Rosnah binti Haji Abd. Rashid Shirlin: Terima kasih Tuan Yang di-Pertua, terima kasih juga kepada Yang Berhormat Batu Pahat atas soalan yang dikemukakan.